**Alibi în dimineață de vară**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De ce nu te-am sunat de dimineață

să îți ofer cuvinte din simțiri?

Am fost plecat pe-a viselor speranță

să îți culeg șirag de fericiri.

M-am îndreptat spre steaua ce străluce

și am cules grăunte de mister,

Alături de trăirile năuce

să ți-l ofer în dar drept colier.

M-am îndreptat spre așternut de grâne

să-nvăț rapid al ciocârliei cânt,

Ca mai apoi, să pot, cu drag, a-ți spune

că al tău chip e raiul pe pamânt.

M-am coborât în inima bolnavă

să o ascult jelind de al tău dor,

căci simte depărtarea lungă, cavă,

ce ne desparte-n mod chinuitor.

Am călărit pe gânduri îndrăznețe

ce zilnic se avântă spre destin

acolo, unde , tu, la bătrânețe,

vei fi rămas egalul la Sublim.

Dar am s-ajung în faptă, fără veste,

să îți șoptesc urarea-n prag de zi

Ca viața să îți fie o poveste

pe care s-o trăiești cum vei urzi.